
Es-selamu alejkum, kakav je islamski stav po pitanju klanjanja iza imama griješnika? U konkretnom slučaju sam čuo da je zabranjeno klanjati iza imama koji je duhandžija. Jasno mi je da je duhan ***[haram](https://pitajucene.com/search/haram/questions/ "Pretraži pitanja o haramu")***, jer škodi zdravlju, ali ova izjava mi se čini malo haridžijskom, jer koliko znam (neka me neko rado ispravi ako griješim) muslimanima je dozvoljeno klanjanje za imamom fasikom. Ako se ne varam ovo stoji i u tahavijskoj poslanici. Po mom mišljenju ne klanjati za ovakvom osobom je neka vrsta tekfira, jer samo za kafirom se ne klanja. Ako je stvarno tako, da je zabranjeno klanjati iza imama fasika, interesuju me dokazi, jer znam da je Ibn Omer radijallahu anhu klanjao iza Hadžadža (***[hadis](https://pitajucene.com/search/Hadis/questions/ "Pretraži pitanja o hadisima")*** prenosi Buhari) koji je proganjao muslimane, a ovo je veći grijeh od pušenja.


* 
* 
* 
* 
* 
* 
* 

 
Da li je zabranjeno klanjati iza imama grešnika ?

U tahavijskoj poslanici se pod pojmom imam misli na vođu države, a ne na bilo kojeg imama. Pitanje klanjanja – neklanjanja za imamom griješnikom nema nikakve veze sa haridžijskom akidom, jer oko toga postoji razilaženje među priznatom ulemom ehli-sunneta. Ispravnije je mišljenje da je dozvoljeno klanjati za imamom griješnikom, jer je održavanje džemata i jedinstvo na većem stepenu od štete koja se eventulano čini u tom slučaju. Kada tome pridodamo da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, naredio klanjanje za imamima koji će odgađati ***[namaz](https://pitajucene.com/search/Namaz/questions/ "Pretraži pitanja o namazu")*** iz njegovog prvog vremana i nemarno se odnositi prema njemu i da su njegovi ***[ashabi](https://pitajucene.com/search/ashab/questions/ "Pretraži pitanja o ashabima")*** klanjali za imamima griješnicima (Ibn-Omer je klanjao za Hadžadžom, Hasan i Husejn su klanjali za Mervanom, neki ashabi su klanjali za Velidom ibn-Ukbom, a poznato je da je on pio alkohol), onda je u potpunosti jasan razlog odabira ovog mišljenja. Oni koji su rekli da nije dozvoljeno (učenjaci hanbelijskog mezheba) nisu time protekfirili imama, nego kažu da je imamet častan posao koji se ne može dati grješniku, i da nismo sigurno u to da se imam grješnik neće poigrati sa nekim od namaskih šartova i ruknova. Dakle, nema veze između tekfira i zabrane klanjanja za imamom grješnikom. Oko dozvole klanjanja džume i bajram-namzaza za imamom griješnikom postoji jednoglasano mišljenje među islamskim učenjacima. (“El-Mugni”, 2/9.).  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god. 


Preuzeto sa stranice:islamskiedukativni.wordpress.com


